**OBAVIJEST I UPUTE KANDIDATIMA**

**prijavljenim na Oglas za prijem u službu na određeno vrijeme na radno mjesto KOMUNALNOG RADNIKA u Vlastitom pogonu Jedinstvenog upravnog odjela Općine Svetvinčenat objavljenog u Narodnim novinama**

***OPIS POSLOVA I RADNIH ZADATAKA***

**Komunalni radnik**

* obavlja sve poslove na održavanju, čišćenju i uređenju groblja te objekata i uređaja groblja,
* obavlja poslove u svezi pokopa umrlih osoba (iskop groba, odnosno otvaranje grobnice, prisustvovanje i pomaganje pri ukopu, zatrpavanje groba, odnosno zatvaranje grobnice),
* obavlja, sukladno programu održavanja objekata i uređaja komunalne infrastrukture, poslove na održavanju, čišćenju i uređenju javnih površina (zelene površine, pješačke staze, pješačke zone, otvoreni odvodni kanali, trgovi, parkovi, sportska i dječja igrališta i javne prometne površine, te dijelovi javnih cesta koje prolaze kroz naselje) i nerazvrstanih cesta;
* obavlja poslove na održavanju i uređenju zgrada i drugih nekretnina u vlasništvu odnosno posjedu Općine Svetvinčenat,
* obavlja i druge poslove po nalogu upravitelja Vlastitog pogona Općine Svetvinčenat.

***PODACI O PLAĆI***

 Plaća namještenika Vlastitog pogona Općine Svetvinčenat utvrđuje se na način propisan Zakonom o plaćama u lokalnoj i područnoj (regionalnoj) samoupravi (Narodne novine br. 28/10), Odlukom o osnovici za obračun plaće službenika i namještenika te Pravilnikom o poslovanju i unutarnjem ustrojstvu vlastitog pogona za obavljanje određenih komunalnih djelatnosti na području Općine Svetvinčenat.

Plaću komunalnog radnika čini umnožak koeficijenata složenosti poslova radnog mjesta i osnovice za izračun plaće uvećan za 0,5% za svaku navršenu godinu radnog staža.

Pravilnikom o unutarnjem redu Jedinstvenog upravnog odjela Općine Svetvinčenat (Klasa: 022-05/10-01/5, Urbroj: 2168/07-10-1 od 15.11.2010. godine) i Odlukom o koeficijentima za obračun plaće službenika i namještenika u Jedinstvenom upravnom odjelu Općine Svetvinčenat (Klasa: 021-05/10-01/12, Urbroj: 2168/07-10-2 od 11. studenog 2010. godine) utvrđen je koeficijent složenosti poslova Komunalnog radnika i iznosi 1,60.

Prema Odluci o visini osnovice (Klasa: 120-01/09-01/2, Urbroj: 2168/07-09-1 od 29. siječnja 2009. godine) osnovica iznosi 2.751,60 kuna bruto, uvećana za 0,5% za svaku navršenu godinu radnog staža.

***TESTIRANJE KANDIDATA***

* Provjera znanja i sposobnosti bitnih za obavljanje poslova radnog mjesta na koje se službenik/ca prima - pismeni test
* Intervju s Povjerenstvom za provedbu Oglasa

***PRAVNI IZVORI ZA PRIPREMANJE KANDIDATA ZA TESTIRANJE - PROVJERU ZNANJA I SPOSOBNOSTI BITNIH ZA OBAVLJANJE POSLOVA RADNOG MJESTA NA KOJE SE SLUŽBENIK/CA PRIMA:***

1. Statut Općine Svetvinčenat (Službene novine Općine Svetvinčenat, br. 02/13)
2. Zakon o službenicima i namještenicima u lokalnoj i područnoj (regionalnoj) samoupravi (NN 86/08, 61/11)
3. Zakon o komunalnom gospodarstvu (NN 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15)

***NAČIN TESTIRANJA:***

Po dolasku na testiranje od kandidata će biti zatraženo predočavanje odgovarajuće isprave radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidata, kandidatima će biti podijeljena pitanja za provjeru znanja putem pismenog testiranja (10 pitanja - 10 bodova).

Na pisanoj provjeri nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima, niti na bilo koji drugi način remetiti koncentraciju kandidata, a mobitel je potrebno isključiti.

Pismena provjera traje najduže 60 minuta.

Smatra se da su kandidati zadovoljili na testiranju ako su za provjeru znanja dobili najmanje 50% bodova (5 bodova). Maksimalno ostvariv broj bodova na testiranju je 10.

Kandidati koji su zadovoljili na testiranju pristupaju razgovoru s Povjerenstvom za provedbu natječaja (intervju). Nakon izvršenog razgovora - intervjua, maksimalno ostvariv sveukupni broj bodova je 20.

Povjerenstvo za razgovor s kandidatima utvrđuje interese, profesionalne ciljeve, motivaciju za rad u Općini Svetvinčenat. Rezultati intervjua boduju se na način kao i testiranje.

Nakon provedbe testiranja i intervjua Povjerenstvo za provedbu Oglasa utvrđuje rang listu kandidata prema ukupnom broju ostvarenih bodova na testiranju i intervjuu.

Povjerenstvo dostavlja pročelniku Jedinstvenog upravnog odjela Općine Svetvinčenat izvješće o provedenom postupku kojeg potpisuju svi članovi Povjerenstva.

Svi kandidata prijavljeni na Oglas imaju pravo uvida u dokumentaciju koja se odnosi na Oglas za prijem u službu.

 Općina Svetvinčenat

**KLASA: 112-01/19-01/01**

**URBROJ: 2168/07-03-1-19-03**

**Svetvinčenat, 15. ožujak 2019.**